
Pag-atake sa mga komunidad sang 
mangunguma idalum sa pasista 
nga kampanya kontra-insurhensya 


Negros Occidental 


B3 Syudad 

1 Himamaylan City 
2 Kabankalan City 
3 Sipalay City 


BIG Banwa 

1 Toboso 

2 Calatrava 

3 Moises Padilla 
4 Isabela 

5 Binalbagan 

6 Cauayan 


Negros Oriental 


H? Syudad 
1 Guihulngan City 
2 Canlaon City 


BIG Banwa 

1 Vallehermoso 
2 La Libertad 

3 Ayungon 

4 Sibulan 

5 Siaton 

6 Santa Catalina 


Makita sa ibabaw ang mga lugar sa duha ka probinsya sang isla sang 
Negros sa diin namonitor ang mga focused military operation nga 
ginapangunahan sang 3rd Infantry Division sa una nga kwarto sang 
2023. Kon diin may konsentrasyon sang tropa militar, ara ang 
madamu nga paglapas sang tawhanon nga kinamatarung. 


Sa halos isa ka tuig nga 
pagpungko sa poder ni Marcos 
Jr, mas nagsingki ang brutalidad 
kag kapintas nga gina-antus sa 
pumuluyo idalum sa iya paghari. 
Militarisasyon ang nangin sabat 
sang inutil nga rehimen sa mga 
demanda sang pumuluyo para 
sa makabuhi nga sweldo, matuod 
nga reporma sa duta, paghatag 
sang nagakaigo nga serbisyo 
sosyal, matuod nga kalinong kag 
hustisya sosyal. 

Partikular sa isla sang Negros, 
padayon nga ginpabaskog sang 
Armed Forces of the Philippines 
(AFP), Philippine National Police 
(PNP) kag National Task Force 
(NTF)-Elcac ang paggamit sang 
kapintas batok sa pumuluyo. 
Idalum sa ila kontra-insurhensya 
nga kampanya kag sa desperasyon 
nga “daugon ang gyera kon- 
trarebolusyonaryo,” gingamit nila 
ang pasismo para pahiposon kag 
paluhuron ang pumuluyo agud 
magsunod sa ila nga paghari. 

Ala martial law ang ginapa- 
luntad sang AFP/PNP sa kaum- 
han sang Negros nga nagahalit 
sa kabuhi kag palangabuhian ilabi 
na sang mga mangunguma. Nag- 
dugang pa ini sa ginaatubang 
sang pumuluyo nga grabe nga 

krisis pang-ekonomiya nga nagtuga 
sang implasyon kag pagsirit sa 
presyo sang sandigan nga balak- 
lon samtang nagpabilin nga barato 
ang sweldo. Ginaantos man sang 
pumuluyo ang epekto sang mga 
neoliberal nga atake kaangay 
sang importasyon sang kalamay 
kag bugas kag iban pa nga ag- 
rikultural nga produkto, pribati- 
sasyon sang mga serbisyo pub- 
liko pareho sang tubig kag 
kuryente, kag deregulasyon sang 
gatong. Mas naglala pa ang 
kahimtangan bangud sa padayon 
nga korapsyon sang mga ara sa 
poder nga mga kahimbon ni 
Marcos Jr kag iya pagwaldas sa 
kwarta sang pumuluyo paagi sa 
mga maluho nga byahe sa iban 
nga pungsod. 

Sa idalum sa pagginahum ni 
Marcos Jr, padayon ang mga 
pwersa sang estado sa pagbayolar 
sa tawhanon nga kinamatarung 
sang pumuluyo sa bilog isla sang 
Negros. Muklat ini nga paglapas 
sang Internasyunal nga Makitaw- 
hanon nga Laye kag sa Compre- 
hensive Agreement on Respect 
for Human Rights and Interna- 
tional Humanitarian Law (CAR- 
HRIHL). Sa una nga anum ka 
bulan sang pagpungko ni Marcos 
Jr sa poder, narekord na sang 
Ang Paghimakas ang 178 ka kaso 
sang paglapas sang tawhanon 
nga kinamatarung sa isla. 

Sa una nga kwarto sang 
2023, indi magnubo sa 300 tub- 
tob 400 ka tropa militar ang 
gingamit sa isa ka panahon sa 
mga dalagkuan nga operasyon 


.......c. 


kombat sa mga komunidad sang 
mangunguma. Na-monitor ang 
mga ini sa tatlo ka syudad kag 
anum ka banwa sa Negros Oc- 
cidental, kag duha ka syudad 
kag anum ka banwa sa Negros 
Oriental. 

Kon diin man ang konsen- 
trasyon sang mga tropa sang AFP 
kag PNP, ara ang mga paglapak 
sang tawhanon nga kinamatarung. 
May ara 55 ka kaso sang mga 
paglapas nga narekord sang Ang 
Paghimakas sulod sa una nga 
kwarto sang tuig. Sa 96 ka 
komunidad nga naka-eksperyensya 
sa maitom nga epekto sang mili- 
tarisasyon, indi magnubo sa 5,000 
ka indibidwal ang imbolbado nga 
halos mga mangunguma kag ma- 
mumugon sa uma. Pipila sa mga 
bayolasyon amu ang ekstrahudis- 
yal nga pagpatay, paslaw nga 
pagpatay, iligal nga pag-aresto, 
iligal nga pagdetine, pagpamomba, 
pagpamahug, pagpangharas kag 
intimidasyon, pagpangastigo, sar- 
beylans, pagpamilit, kag paglapas 
sa tawhanon nga kinamatarung 
sang hors de kombat. Nagatiner 
man ang militar sa mga kabalayan, 
simbahan kag mga publiko nga 
imprastruktura pareho sang mga 
eskwelahan, health center kag ba- 
rangay gym. Ginalauman nga mas 
maglala pa ini sa mga masunod 
nga bulan. 

Ekstrahudisyal nga pag- 
patay. Tatlo ka kaanggid nga 
mga kaso ang na-monitor sa nag- 
ligad nga tatlo ka bulan sa diin 
pareho nga ginpatay ang mangu- 
nguma kag pagkatapos ginpasi- 

Hulyo-Disyembre 2022 
178 ka kaso sang paglapas 
sang tawhanon nga 
kinamatarung 

19,258 ka biktima 
143 ka komunidad 


Enero-Marso 2023 

55 ka kaso sang paglapas 
sang tawhanon nga 
kinamatarung 

Indi magnubo sa 5,000 


ang mga imbolbado 
96 ka komunidad 

Nagapasalamat ang Ang Paghimakas sa mga kontribusyon agud mangin madinalag-on ang 
ini nga isyu. Sa pagpauswag sang aton Ang Paghimakas, ginapangabay sa tanan nga 
bumalasa nga padayon nga mag-amot sang mga balita, piktyur, istorya kag iban pa nga 
sinulat. Nagapangayo man kami sang inyo mga suhestyon kag komentaryo paano pa 


gid ini pauswagon. 


I angpaghimakas@protonmail.com 

bangdan nga katapo sang New 
People's Army (NPA) nga napatay 
sa engkwentro. 

Ginkuha sang mga elemento 
sang 94th IB nga nagpakuno-kuno 
nga mga katapo sang NPA sa iya 
balay sa Sityo Cunalom, Brgy. 
Carabalan, Himamaylan City, Neg- 
ros Occidental si Jose Gonzalez 
sadtong Enero 8 sang gab-i kag, 
sa sunod nga adlaw, nabalitaan 
na lang sang pamilya nga gin- 
deklara sang PNP Himamaylan 
nga kaswalidad sa isa ka engkwen- 
tro sa tunga sang NPA kag militar. 
Ginpatay man sang 62nd IB si 
Orlando Fat atubang sang iya 
asawa kag kabataan sa ila balay sa 
Sityo Banderahan, Brgy. Trinidad, 
Guihulngan City, Negros Oriental, 
Enero 10, alas 6:00 sang aga. 
Gilayon siya nga ginpaggwa sang 
mga suldado nga kaswalidad sang 
NPA. 

Samtang, gindakop kag gin- 
patay sang 94th IB si Joemari 
Calumba sa Sityo Mugni, Brgy. 
Oringao, Kabankalan City, Negros 
Occidental sadtong Pebrero 4. 
Naglawig sa iya nga karabaw si 
Calumba sang ginkuha sang na- 
sambit nga tropa militar. Gin- 
deklara nga isa ka NPA nga na- 
patay sa engkwentro bisan gin- 
dakop kag ginpatay siya isa ka 
adlaw pa antes natabo ang aktwal 


nga engkwentro sa tunga sang 
Mt. Cansermon Command (MCC- 
NPA) kag 94th IB. 

Paslaw nga pagpatay. Gin- 
paarakan sang 62nd IB ang 
balay sang mangunguma nga si 
Rodrigo Pasinabo sa Brgy. Trini- 
dad, Guihulngan City sadtong 
Enero 15. Sugod 2017, ginapasi- 
bangdan siya sang nasambit nga 
tropa militar bilang katapo sang 
NPA kag pirmi nga ginbalik-ba- 
likan sa ila balay para mag- 
surender. 

Iligal nga pag-aresto. 
Iligal nga gindakop kag ginpriso 
sa Candoni Police Station si 
Marsinita Villaneda sang Sityo 
Tigmaya, Brgy. Gatuslao, Candoni, 
Negros Occidental sadtong una 
nga semana sang Marso. Gin- 
pasibangdan siya nga katapo 
sang NPA. 

Pagpamomba. Nagtuga sang 
kahadlok kag pagbakwit sang pu- 
muluyo ang duha ka beses nga 
pagpamomba sang 94th IB sa 
Sityo Mugni, Brgy. Oringao, Kaban- 
kalan City pagkatapos na-eng- 
kwentro sang tropa militar ang 
mga Pulang hangaway sa idalum 
sang MCC-NPA sadtong Pebrero 
4. Indi magnubo sa 800 ka mga 
pumuluyo ang apektado sa pag- 
pamomba. 

Iligal nga pagdetine. Iligal 
nga gindetiner sulod sa pipila ka 
oras sa mga katapo sang 79th 


IB ang lima ka mangunguma 
halin sa Sityo Odiong, Brgy. 
Bandila, Toboso, Negros Occi- 
dental sa lain-lain nga petsa. 
Sadtong Enero 7 sa alas 8:30 
sang aga, gindetiner si Wendell 
Pasinabo sa militar kag gin- 
pahug nga putlan sa iya ulo. 
Dugang duha ka mangunguma 
ang gindetiner sadtong Enero 
26. Samtang, ikaduha nga higayon 
nga gindakop kag gindetiner sila 
Rex Lumayno kag Eric Opinggo 
sadtong Pebrero 2 halin alas 
6:00 tubtob alas 9:00 sang aga. 
Gindala sila sa lati kag didto gin- 
interogar sang militar. 

Gindakop kag gin-interogar 
man sang 94th IB sanday Judy 
kag Rodolfo Montesino sa Sityo 
Kotkot, Brgy. Buenavista, Hima- 
maylan City sadtong Pebrero 10 
sang alas 7:00 sang gab-i kag 
ala-1:00 sang aga na sila gin- 
buhian. Nanuga sila sang paka 
sang naagyan sila sang militar. 

Sadtong Marso 17 sang gab-i, 
gindakop kag gin-interogar si 
Ricky Elod sang 62nd IB sa iya 
puluy-an sa Sityo Caliban, Brgy. 
Banog-banog, Isabela, Negros 
Occidental. 

Pagpamahug, pagpangharas 
kag intimidasyon. Ginharas sang 
62nd IB ang mag-asawa nga sila 
Marting kag Roama Pedro kag 

ila anak nga si Digoy sadtong 
Enero 22 sa Sityo Proper, Brgy. 
Amuntay, Binalbagan, Negros Oc- 
cidental. Ginpasibangdan nga ga- 
suporta sila sa NPA kag pilit nga 
ginapatudlo kon diin nagtiner ang 
NPA. 

Ginbalik-balikan sang 47th 
IB ang mga pumuluyo sang mga 
sityo sang Indangawan kag Kawi- 
lan sa Brgy. Manlucahoc, Sipa- 
lay City, Negros Occidental sugod 
Enero tubtob Marso 3 agud pilit 
nga pasurenderon bilang mga NPA. 
Nagapangsita naman ang mga 
suldado sang 94th IB sa Cara- 
balan Proper, Himamaylan City 
sadtong Marso 1 kag nagasing- 
gitan nga “sin-o ang isog” kag 
“uboson pamatay ang mga pumu- 
luyo” nga nagtuga sang kakugmat 
sa mga residente. Sa amu gihapon 
nga petsa, gintineran sang 15th 
IB ang balay ni “Kano” Basa sulod 
sa duha ka gab-i sa Sitio Pulak- 
pulakan, Brgy. Cabian, Candoni. 

Sadtong Marso 19, 12 ka 


.......c. 


suldado sang 94th IB nga na- 
kasibilyan ang nagdala sang mga 
lagba nga armas ang naghuk- 
mong sa kampo sang tubo lapit 
sa balay ni Narsing Bertulano sa 
Sityo Cabite, Brgy. Santol, Binal- 
bagan. Ginpalukpan nila sang 
apat ka beses ang mga pumu- 
luyo nga nagpalapit sa ila gin- 
hukmongan. Gani, may duha ka 
basiyo sang M-16 rifle ang nakuha 
sa natabuan. Duha ka adlaw 
matapos ang insidente, ginsunog 
ang kampo sang tubo ni Baca- 
noy sa kasikbit nga sityo sang 
Mangahoykahoy. Temprano pa 
sina nga adlaw, nakita sang mga 
pumuluyo nga nag-agi ang anum 
ka motorsiklo nga may mga ang- 
kas nga naka-bonnet. 

Samtang, tatlo ka beses nga 
ginkadtoan sang 62nd IB ang 
balay sang mag-asawa nga sila 
Danilo kag Libeth Gerunda sa 
Sityo Lower Caliban, Brgy. Banog- 
banog, Isabela sadtong Marso 
19, 26 kag 28. Pilit nga ginsaka 
ang ila balay kag ginkuhaan sang 
litrato ang ila mga anak nga puro 


Q 


"Paghimakas Keress 


MAA AA ABRIL 2023 


menor de edad. 

Pilit nga ginsaka sang 62nd IB 
ang balay sang mga mangunguma 
nga sanday Landie Grapa, Win- 
del kag Rosin sadtong Marso 26 
sa Sityo Alamag, Brgy. Linan- 
tuyan, Guihulngan City. Ginpasi- 
bangdan sila nga nagtago sa NPA. 

Sadtong Marso 31 sang aga, 
pilit nga ginsaka sang 62nd IB ang 
mga balay nila Rolando Marosino 
sa Sityo Kanduyanon, Brgy. Linan- 
tuyan, Guihulngan City kag Dora 
Legaspi sa Sityo Pinasagan sa 
amu gihapon nga baryo. 

Pagpangastigo. Gintandi-an 
sang 62nd IB sang ispading ang 
li-0g ni Jelman Lindayao atu- 
bang sa iya asawa kag mga anak 
sadtong Pebrero 14 sa Sityo 
Nabirasan, Amuntay, Binalbagan 
samtang ginduslak ang kilid ni 
Lindon Mata sang 62nd IB gamit 
ang M-16 rifle sa Sityo Banto- 
linao, Santol, Binalbagan sadtong 
Pebrero 23, alas 8:00 sang aga. 
Naglisensya lang siya nga magkuha 
sa iya karabaw. 

Ginpangkastigo man sang 
62nd IB sila Renante Villacapa 
kag Eyok Diala sadtong Marso 17 
sa Sitio Caliban, Brgy. Banog- 
banog, Isabela. Ginsaka ang ila 
mga balay kag pilit nga pagiyahon 
sa mga operasyon militar. Ginkas- 
tigo man sang nagpakilala nga mga 
taga-Criminal Investigation and 
Detection Group (CIDG) kag 
Cauayan Police kag ginpaako nga 
NPA sila Jason Providencia kag 
iya utod sadtong Marso 20 alas 
11:00 sang gab-i sa Sityo Lu-oy, 
Brgy. Yao-yao, Cauayan, Negros 
Occidental. Gindala ang duha sa 
Cauayan Police Station bisan wala 
sang warrant of arrest nga gin- 
pakita. 

Sadtong Marso 31 sang aga, 
ginkastigo sa 62nd IB si Jonald 
Belando samtang ginsipa ang iya 
anak nga si Arnel sa Sityo Kan- 
siyawan, Brgy. Linantuyan, Gui- 
hulngan City. Pilit sila nga gin- 

patug-an kag ginpahug nga patyon 
kon indi manugid kon diin ang 
NPA. Samtang, ginkastigo man 
sa nasambit nga militar ang mga 
mangunguma nga sila Mary Joy 
Cabanag, Maylin Carillo, Eddie 
Recanillo, Jenny Bontalao kag 
Leng-ling Recanillo sa amu gi- 
hapon nga petsa kag lugar. Gin- 
interogar kag pilit sila nga gin- 
patug-an kon diin ang NPA. 

Sarbeylans. Ginpaidalum sang 
sarbeylans sang mga ahente sang 
79th IB ang lolo kag lola ni Baby 
Marx Cairo Salino, anak sang mag- 
asawa nga mga Pulang hangaway, 
amu nga napilitan sila nga mag- 
tago para sa ila seguridad. Duha 
ka bulan pa lang si Baby Marx 
sang pilit nga ginkuha ang bata 
sa nag-atipan sa iya sadtong Enero 
2021 kag duha na ka tuig nga 
ginkustodiya sang Department 
of Social Welfare and Develop- 
ment (DSWD) bisan sa panikasog 
sang pamilya nga mabalik siya 
sa ila proteksyon. 

Samtang, walo ka armado ang 
nagpakuno-kuno nga NPA sa Sityo 
Pulak-pulakan, Brgy. Cabian, Can- 
doni sadtong Marso 2 kag nag- 
panilag sa mga kabalayan kon may 
ara NPA sa nasambit nga lugar. 
Nagsige pagpang-census halin pa 
sang Enero 2 tubtob Marso 3 ang 
47th IB sa mga sityo sang Inda- 
ngawan kag Kawilan sa Brgy. 
Manlucahoc, Sipalay City. 

Iligal nga pagpangita kag 


pagpangkuha. Ginransak sang 
62nd IB ang balay kag ginkuha 
ang duha ka Baofeng handheld 
radio nila Marting kag Roama 
Pedro sadtong Enero 22 sa Amun- 
tay Proper, Binalbagan. Samtang, 
ginpang-ukay ang mga gamit kag 
ginpangkuha sang 62nd IB ang 
mga pagkabutang sang mag-asawa 
nga sanday Randy kag Maribel 
Pecore sadtong Enero 26 sa Sityo 
Mabato, Brgy. Talaon, La Libertad, 
Negros Oriental. Ginpangsaka kag 
ginpangransak man sang 62nd IB 
ang mga balay sa pumuluyo sa 
pito ka mga sityo sa Brgy. Quintin 
Remo, Moises Padilla, Negros Oc- 
cidental sadtong Pebrero 10. Amu 
man ang ginhimo sa nasambit nga 
militar sa duha ka mga sityo sa 
Brgy. Talaon, La Libertad halin 
Pebrero 14 tubtob 24. Pilit nga 
ginkuha sang 62nd IB ang selpon ni 
Jelman kag Recil Lindayao sadtong 
Pebrero 14 sa Sityo Nabirasan, 
Brgy. Amuntay, Binalbagan. Sam- 
tang ginransak ang balay ni JR 
Apao kag sa iya asawa sa Sityo 
Binil-iwan, Brgy. Calupaan, Guihul- 
ngan City sadtong Marso 17. 
Pagguba sang propyedad. 
Ginransak kag ginguba sa 62nd 
IB ang balay ni Dongkoy Pa- 
hayahay sa Sityo Ampalali, Brgy. 
Aya, La Libertad sadtong Enero 26. 
Pagpamilit. Gingamit sang 
AFP/PNP ang mga programa sang 
mga ahensya sang gobyerno pare- 
ho sang Pantawid Pamilya Pili- 
pino Program (4Ps) para sa ila nga 
pagpaniplang. Sadtong Marso 29, 


ginpatawag ang mga pumuluyo 
sang mga bukiron nga mga ba- 
rangay sang Kabankalan City, Hi- 
mamaylan City kag Binalbagan 
agud patambongon sa Alay Lakad 
nga pagahiwaton sa Kabankalan 
City apang sa aktwal, imbes nga 
parada, nakibot na lang ang mga 
pumuluyo sang ginpadala ang 
tagsa sa ila sang mga plakard nga 
nagkondena sa CPP-NPA. Isa ka 
“condemnation rally” ang gin- 
hiwat sang 94th IB. Nagdugang 
ang kabalaka sa mga nagtambong 
sang naghambal na sa programa 
ang isa ka “surrenderee" nga 
gintawag nga Ka Aya nga pasu- 
renderon sila. Bangud sang ka- 
hadlok para sa ila seguridad, ang 
iban nagpuli kag wala na gintapos 
ang programa. 

Paglapas sang kinamata- 
rung sang hors de combat. 
Sadtong Pebrero 4, sa Sityo Mugni, 
Brgy. Oringao, Kabankalan City 
gindakop sang 94th IB ang duha 
ka Pulang hangaway nga sanday 
Arjen Mahinay (Ka Nonong) kag 
Junjun Callet (Ka Ruben) sa wala 
pa ang engkwentro sa tunga sang 
MCC-NPA kag sa nasambit nga 
tropa militar. Apang ginpaggwa 
sang 94th IB nga napatay sila sa 
engkwentro. Indi na makahulag 
kag makahambal si Ka Nonong 
bangud sa stroke sang gindakop 
sang militar, samtang si Ka Ruben 
ang medikal opiser nga nag- 
atipan sa iya. fP 

